การจัดการ

1.  โครงสร้างการจัดการ

โครงสร้างคณะกรรมการบริษัทประกอบด้วยกรรมการ 2 ชุด
คือคณะกรรมการบริษัทและคณะกรรมการตรวจสอบโดยที่คณะกรรมการชุดแรกประกอบด้วยกรรมการที่เป็นผู้บริหารบริษัท
กรรมการอิสระ และกรรมการตรวจสอบ
ในขณะที่คณะกรรมการตรวจสอบได้มีการแต่งตั้งขึ้นในปลายปี 2542
เพื่อให้เป็นไปตามข้อกำหนดของตลาดหลักทรัพย์แห่งประเทศไทย

คณะกรรมการบริษัท มีรายชื่อดังต่อไปนี้

นายสมหวัง สินเจริญกุล ประธานกรรมการ

นายประสิทธ์ พาณิชย์กุล รองประธานกรรมการ

นายไวยวุฒิ สินเจริญกุล กรรมการผู้จัดการใหญ่

นายไชยยศ สินเจริญกุล กรรมการ

นายพวง เชิดเกียรติกำจาย กรรมการ

นางพร้อมสุข สินเจริญกุล กรรมการ

นายอนันต์ พฤกษานุศักดิ์ กรรมการ

นายกิติชัย สินเจริญกุล กรรมการ

นายสุกิจ อัถโถปกรณ์ ประธานกรรมการตรวจสอบและกรรมการอิสระ

นายประกอบ วิศิษฐ์กิจการ กรรมการตรวจสอบและกรรมการอิสระ

นายเกรียง ยรรยงดิลก กรรมการตรวจสอบและกรรมการอิสระ

คณะกรรมการบริษัท เป็นองค์คณะผู้บริหารสูงสุด มีอำนาจหน้าที่กำหนดนโยบายของบริษัท
แผนการดำเนินการของบริษัททั้งในปัจจุบันและอนาคตโดยมีขอบเขตอำนาจหน้าที่ตามข้อบังคับบริษัทที่กำหนดดังนี้

1.  จำนวนกรรมการซึ่งลงลายมือชื่อผูกพันบริษัทนั้น ให้กรรมการสองคนลงลายมือชื่อและประทับ
    ตราสำคัญของบริษัทและให้คณะกรรมการมีอำนาจกำหนดชื่อกรรมการผู้มีอำนาจลงลายมือชื่อผูกพันบริษัทได้

2.  กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้น

3.  คณะกรรมการของบริษัทต้องประชุมอย่างน้อย 3 เดือนต่อครั้ง ณ
    ท้องที่อันเป็นที่ตั้งสำนักงานใหญ่หรือสำนักงานสาขาของบริษัทหรือจังหวัดใกล้เคียงหรือ ณ
    ที่อื่นใดตามที่คณะกรรมการจะกำหนด

4.  ภายใต้ข้อบังคับกฎหมายบริษัทมหาชนจำกัด
    กรรมการมีอำนาจที่จะขายหรือจำนองอสังหาริมทรัพย์ใดๆ
    ของบริษัทหรือให้เช่าอสังหาริมทรัพย์ใดๆ
    ของบริษัทมากกว่าสามปีขึ้นไปหรือให้ประนีประนอมยอมความหรือยื่นฟ้องต่อศาล
    หรือมอบข้อพิพาทใดๆ ให้อนุญาโตตุลาการ

5.  ให้คณะกรรมการมีอำนาจวางระเบียบข้อบังคับ
    ดำเนินการกำหนดอัตราเงินเดือนสำหรับผู้จัดการพนักงาน และลูกจ้างของบริษัท
    หรือเงินรางวัลผู้ช่วยกิจการของบริษัท และสั่งการต่างๆ ได้ทั้งสิ้นตามแต่จะเห็นสมควร
    และในการนี้
    คณะกรรมการจะมอบอำนาจอย่างใดอย่างหนึ่งให้แก่ผู้จัดการหรือกรรมการอำนวยการที่ตั้งขึ้นจากผู้เป็นกรรมการด้วยกันเองก็ได้

  คณะกรรมการตรวจสอบของบริษัท มีขอบเขต หน้าที่ และความรับผิดชอบ
  รายงานต่อคณะกรรมการของบริษัทดังต่อไปนี้

1.  ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

3.  พิจารณาคัดเลือก และเสนอแต่งตั้งผู้สอบบัญชีของบริษัท

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทมอบหมาย

โดยในปี 2549 คณะกรรมการตรวจสอบมีการประชุมรวมทั้งสิ้น 4 ครั้ง
โดยมีรายชื่อกรรมการผู้เข้าร่วมประชุม ดังนี้

  --------------------- ------------------------------ ------------------------
  ชื่อ                    ตำแหน่ง                         ประชุมคณะกรรมการตรวจสอบ
                                                       (4 ครั้ง)

  1. นายสุกิจ อัถโถปกรณ์    ประธานกรรมการตรวจสอบ           4/4
                        และกรรมการอิสระ                 

  2. นายประกอบ          กรรมการตรวจสอบและกรรมการอิสระ   4/4
  วิศิษฐ์กิจการ                                            

  3. นายเกรียง ยรรยงดิลก  กรรมการตรวจสอบและกรรมการอิสระ   4/4

  4. นายกิติชัย สินเจริญกุล   กรรมการบริษัท                    4/4
  --------------------- ------------------------------ ------------------------

  2. การสรรหากรรมการและผู้บริหาร

การเลือกกรรมการบริษัทจะต้องได้รับการอนุมัติจากที่ประชุมผู้ถือหุ้น
โดยจะต้องเป็นบุคคลซึ่งมีคุณสมบัติ และไม่มีลักษณะต้องห้ามตามมาตรา 68
แห่งพระราชบัญญัติบริษัทมหาชนจำกัด พ.ศ.2535 โดยคณะกรรมการเป็นผู้พิจารณาถึงความเหมาะสม
คุณสมบัติ
ตลอดจนถึงความสามารถที่จะเข้ามามีส่วนร่วมในการบริหารบริษัทให้เจริญเติบโตก้าวหน้าโดยคณะกรรมการสามารถมอบหมายให้บุคคลรายหนึ่งรายใดเสนอรายชื่อบุคคลที่จะแต่งตั้งเป็นกรรมการต่อที่ประชุมผู้ถือหุ้น

วิธีการเลือกตั้งกรรมการผ่านที่ประชุมผู้ถือหุ้น

1.  คณะกรรมการของบริษัทจะพึงมีจำนวนเท่าใดให้ที่ประชุมผู้ถือหุ้นเป็นผู้กำหนด
    แต่ต้องไม่น้อยกว่าห้าคนและกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราช
    อาณาจักร คณะกรรมการอาจมอบหมายให้บุคคลใดบุคคลหนึ่ง
    หรือหลายคนปฏิบัติการอย่างใดอย่างหนึ่งแทนคณะกรรมการได้
    แต่จะมอบหมายให้คณะกรรมการหรือบุคคลอื่นปฏิบัติการแทนตนในฐานะเป็นกรรมการมิได้

กรรมการของบริษัทมีสิทธิได้รับค่าตอบแทนในการปฏิบัติหน้าที่ ซึ่งค่าตอบแทนได้แก่ เงินเดือน
เบี้ยประชุม เบี้ยเลี้ยง โบนัส

2.  ให้ที่ประชุมผู้ถือหุ้นเลือกตั้งกรรมการตามหลักเกณฑ์ และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

3.  ในการประชุมสามัญประจำปีทุกครั้งให้กรรมการออกจากตำแหน่ง 1 ใน 3 เป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกในจำนวนใกล้ที่สุดกับสัดส่วน
    1 ใน 3

กรรมการที่จะต้องออกจากตำแหน่งในปีแรกและปีที่สอง
ภายหลังจดทะเบียนบริษัทนั้นให้จับฉลากกันว่าผู้ใดจะออก ส่วนปีหลังๆ
ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

4.  นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

(1) ตาย

(2) ลาออก

(3) ขาดคุณสมบัติหรือมีลักษณะต้องห้ามตามาตรา 68 แห่งพระราชบัญญัติบริษัทมหาชนจำกัด
    พ.ศ.2535

(4) ที่ประชุมผู้ถือหุ้นลงมติให้ออกตามข้อ 7

(5) ศาลมีคำสั่งให้ออก

5.  กรรมการคนใดจะลาออกจากตำแหน่งให้ยื่นใบลาออกต่อบริษัท
    การลาออกมีผลนับแต่วันที่ใบลาออกไปถึงบริษัท

  กรรมการซึ่งลาออกตามวรรคหนึ่ง จะแจ้งการลาออกของตนเองให้นายทะเบียนทราบด้วยก็ได้

6.  ในกรณีที่ตำแหน่งกรรมการว่างลงเพราะเหตุอื่น
    นอกจากถึงคราวออกตามวาระให้คณะกรรมการเลือกบุคคลซึ่งมีคุณสมบัติ
    และไม่มีลักษณะต้องห้ามตามมาตรา 68 แห่งพระราชบัญญัติบริษัทมหาชนจำกัด พ.ศ.2535
    เข้าเป็นกรรมการในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่าสองเดือน
    บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนเองแทน

มติของกรรมการตามวรรคหนึ่งต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

7.  ที่ประชุมผู้ถือหุ้นอาจลงมติให้กรรมการคนใดคนหนึ่ง
    ออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุม
    และมีสิทธิออกเสียงและมีหุ้นนับรวมกันแล้วได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุม
    และมีสิทธิออกเสียง

8.  กรรมการจะเป็นผู้ถือหุ้นของบริษัทหรือไม่ก็ได้

9.  ให้คณะกรรมการเลือกกรรมการคนหนึ่งเป็นประธานกรรมการในกรณีที่คณะกรรมการพิจารณาเห็นสมควรจะเลือกกรรมการคนหนึ่ง
    หรือหลายคนเป็นรองประธานกรรมการก็ได้
    รองประธานกรรมการมีหน้าที่ตามข้อบังคับในกิจการซึ่งประธานกรรมการมอบหมาย

10. ในการประชุมคณะกรรมการ
    ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุม
    ในกรณีที่ประธานกรรมการไม่อยู่ในที่ประชุม หรือไม่สามารถปฏิบัติหน้าที่ได้
    ถ้ามีรองประธานกรรมการให้รองประธานกรรมการเป็นประธาน ถ้าไม่มีรองประธานกรรมการ
    หรือมีแต่ไม่สามารถปฏิบัติหน้าที่ได้ให้กรรมการซึ่งมาประชุมเลือกกรรมการคนหนึ่งเป็นประธานในที่ประชุม
    การวินิจฉัยชี้ขาดของที่ประชุมให้ถือเสียงข้างมาก

กรรมการคนหนึ่งมีหนึ่งเสียงในการลงคะแนน
เว้นแต่กรรมการซึ่งมีส่วนได้เสียในเรื่องใดไม่มีสิทธิออกเสียงลงคะแนนในเรื่องนั้น
ถ้าคะแนนเสียงเท่ากันให้ประธานที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

11. ในการเรียกประชุมคณะกรรมการ
    ให้ประธานกรรมการหรือผู้ซึ่งได้รับมอบหมายส่งหนังสือนัดประชุมไปยังกรรมการไม่น้อยกว่าเจ็ดวันก่อนวันประชุม
    เว้นแต่กรณีจำเป็นเร่งด่วนเพื่อรักษาสิทธิหรือประโยชน์ของบริษัท
    จะแจ้งการนัดประชุมโดยวิธีอื่นและกำหนดวันประชุมให้เร็วกว่านั้นก็ได้

หลักเกณฑ์ในการคัดเลือกกรรมการอิสระ

กรรมการอิสระ หมายถึง
บุคคลที่มีคุณสมบัติครบถ้วนและมีความเป็นอิสระตามที่ตลาดหลักทรัพย์แห่งประเทศไทยได้กำหนด
โดยบริษัทได้กำหนดหลักเกณฑ์ในการคัดเลือกกรรมการอิสระดังต่อไปนี้

1. เป็นกรรมการที่ถือหุ้นไม่เกินร้อยละ 5 ของทุนชำระแล้วของบริษัท บริษัทในเครือ บริษัทร่วม
บริษัทที่เกี่ยวข้อง

2. เป็นกรรมการที่ไม่มีส่วนร่วมในการบริหารงาน ไม่เป็นลูกจ้าง พนักงาน
หรือที่ปรึกษาที่ได้รับเดือนประจำจากบริษัทฯ บริษัทในเครือ บริษัทร่วม บริษัทที่เกี่ยวข้อง
หรือผู้ถือหุ้นรายใหญ่

3.
เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานในบริษัทฯ
บริษัทในเครือ บริษัทร่วม บริษัทที่เกี่ยวข้อง

4. เป็นกรรมการที่ไม่ใช่เป็นผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่

5. เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท
ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

นอกจากนี้แล้ว ยังต้องสามารถแสดงความเห็นหรือรายงานได้อย่างเสรีตามภารกิจที่ได้มอบหมาย
โดยไม่ต้องคำนึงถึงผลประโยชน์ใดๆ ที่เกี่ยวกับทรัพย์สินหรือตำแหน่งหน้าที่
และไม่ตกอยู่ภายใต้อิทธิพลของบุคคลหรือกลุ่มบุคคลใด รวมถึงไม่มีสถานการณ์ใดๆ
ที่จะมาบีบบังคับให้ไม่สามารถแสดงความเห็นได้ตามที่พึงจะเป็น

ฝ่ายบริหารจัดการ

ณ วันที่ 31 ธันวาคม 2549 ผู้บริหารบริษัท ประกอบด้วยบุคคลดังต่อไปนี้

1. นายไวยวุฒิ สินเจริญกุล กรรมการผู้จัดการใหญ่

2. นายประสิทธิ์ พาณิชย์กุล กรรมการอำนวยการ-ฝ่ายผลิต

3. นายไชยยศ สินเจริญกุล กรรมการอำนวยการ-ฝ่ายผลิต

4. นายอนันต์ พฤกษานุศักดิ์ กรรมการอำนวยการ-ฝ่ายผลิต

5. นางพร้อมสุข สินเจริญกุล กรรมการอำนวยการ-ฝ่ายการเงินและบริหาร

6. นายกิติชัย สินเจริญกุล กรรมการอำนวยการ-สาขากรุงเทพ

7. นายชูสิทธิ์ แซ่หลี ผู้จัดการฝ่ายการตลาด

8. นายปิติ เจนวาณิชย์ ผู้จัดการฝ่ายการตลาด

9. นายสมบูรณ์ พฤกษานุศักดิ์ ผู้จัดการฝ่ายระบบคุณภาพ

10. นายชัยเดช พฤกษานุศักดิ์ ผู้จัดการทั่วไปผลิตภัณฑ์ยางแท่ง

11. นายเฉลิมชัย หน่อสกุล ผู้จัดการโรงงานยางแท่งสาขาทุ่งสง

12. นายเฉลิมภพ แก่นจัน ผู้จัดการฝ่ายผลิตภัณฑ์น้ำยางข้น

13. นางสาวขนิษฐา สีสุข ผู้จัดการโรงงานยางแท่งสาขาสิเกา

14. นายวีระชัย ศรีเรืองรัตน์ ผู้จัดการโรงงานน้ำยางข้นสาขาตรัง

15. นายบูชา พิพิธภัณฑ์ ผู้จัดการโรงงานยางแผ่นสาขาหาดใหญ่

16. นายอธิปัตย์ มะลิสุวรรณ รักษาการผู้จัดการโรงงานยางแผ่นสาขาตรัง

17. นายเอกชัย ชโลธรสุทธิ ผู้จัดการทั่วไป

18. นางอารีรัตน์ สร้อยภู่ระย้า ผู้จัดการฝ่ายบัญชี

19. นางสาวนริศรา สินเจริญกุล ผู้จัดการฝ่ายการเงิน

โดยมีพนักงานทั้งสิ้น 669 คน และลูกจ้างรายวัน 2,830 คน

แผนผังองค์กร บริษัท ศรีตรังแอโกรอินดัสทรี จำกัด (มหาชน)

  3. ค่าตอบแทนที่เป็นตัวเงิน

ค่าตอบแทนที่เป็นตัวเงิน

(1) ค่าตอบแทนกรรมการจำนวน 8 ท่าน เป็นเงินรวม 1,728,000.- บาท
    เป็นผลประโยชน์ตอบแทนประเภทเงินบำเหน็จ

(2) ค่าตอบแทนกรรมการตรวจสอบจำนวน 3 ท่านเป็นเงินรวม 1,200,000.- บาท
    เป็นผลประโยชน์ตอบแทนประเภทเงินบำเหน็จ

+--------------------------+------------------------+------------------+
| ชื่อ                       | ตำแหน่ง                 | ค่าบำเหน็จที่จ่ายในปี  |
|                          |                        | 2549             |
+==========================+========================+==================+
| 1. นายสมหวัง สินเจริญกุล     | ประธานกรรมการ          | 216,000          |
+--------------------------+------------------------+------------------+
| 2. นายประสิทธิ์ พาณิชย์กุล     | รองประธานกรรมการ       | 216,000          |
+--------------------------+------------------------+------------------+
| 3. นายไวยวุฒิ สินเจริญกุล     | กรรมการผู้จัดการใหญ่       | 216,000          |
+--------------------------+------------------------+------------------+
| 4. นายไชยยศ สินเจริญกุล     | กรรมการ                | 216,000          |
+--------------------------+------------------------+------------------+
| 5. นายพวง เชิด เกียรติกำจาย | กรรมการ                | 216,000          |
+--------------------------+------------------------+------------------+
| 6. นางพร้อมสุข สินเจริญกุล    | กรรมการ                | 216,000          |
+--------------------------+------------------------+------------------+
| 7. นายอนันต์ พฤกษานุศักดิ์     | กรรมการ                | 216,000          |
+--------------------------+------------------------+------------------+
| 8.  นายกิติชัย สินเจริญกุล     | กรรมการ                | 216,000          |
+--------------------------+------------------------+------------------+
| 9.  นายสุกิจ อัถโถปกรณ์      | ประธานกรรมการตรวจสอบ   | 480,000          |
|                          |                        |                  |
|                          | และกรรมการอิสระ         |                  |
+--------------------------+------------------------+------------------+
| 10. นายประกอบ วิศิษฐ์กิจการ  | กรรมกา                 | 360,000          |
|                          | รอิสระและกรรมการตรวจสอบ |                  |
+--------------------------+------------------------+------------------+
| 11. นายเกรียง ยรรยงดิลก    | กรรมการตรวจสอบ         | 360,000          |
+--------------------------+------------------------+------------------+

  (ค) ค่าตอบแทนรวมของผู้บริหารจำนวน 6 ท่าน เป็นเงินรวม 27,059,680.- บาท เป็น
  ผลประโยชน์ตอบแทนประเภทเงินเดือนและโบนัส

  ค่าตอบแทนอื่น

-   ไม่มี –

  ค่าตอบแทนของผู้สอบบัญชี

  (1) ค่าตอบแทนจากการสอบบัญชี (Auditor Fee)

  บริษัทและบริษัทย่อยจ่ายค่าตอบแทนการสอบบัญชีได้แก่

-   ผู้สอบบัญชีของบริษัทในรอบปีบัญชีที่ผ่านมามีจำนวนเงินรวม 1,780,000.- บาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด ในรอบปีบัญชี
    ไม่มี

  (2) ค่าบริการอื่น ( Non Audit Fee)

  - ไม่มี -

4. การกำกับดูแลกิจการ

คณะกรรมการบริษัทได้กระทำการดำเนินงานทางธุรกิจให้เป็นไปวัตถุประสงค์ที่เหมาะสม
และมีประสิทธิภาพ โดยใช้ความชำนาญ ความระมัดระวัง และความเอาใจใส่ที่พึงมี
เพื่อรักษาผลประโยชน์ของบริษัท และเป็นไปตามกฎหมาย วัตถุประสงค์ และข้อบังคับของบริษัท
คณะกรรมการบริษัทยังได้ถือปฏิบัติให้เป็นไปตามข้อพึงปฏิบัติที่ดีสำหรับกรรมการบริษัทมหาชน
ทั้งในด้านบทบาทหน้าที่และความรับผิดชอบที่ได้ใช้ความระมัดระวังรอบคอบในกระบวนการพิจารณากลั่นกรองก่อนการตัดสินใจใดๆ
ให้เป็นการดำเนินการที่สมเหตุสมผล บนพื้นฐานของความซื่อสัตย์ โปร่งใส และมีจริยธรรม
และได้คำนึงถึงผู้มีส่วนได้ส่วนเสีย และรักษาผลประโยชน์ของผู้ถือหุ้นในทุกๆ ด้าน

5.  การดูแลเรื่องการใช้ข้อมูลภายใน

บริษัทฯ
มิได้มีข้อบังคับหรือกฎเกณฑ์ที่มิให้ผู้บริหารซื้อหรือขายหลักทรัพย์บริษัทแต่พยายามส่งเสริมให้ซื้อหรือขายหลักทรัพย์เพื่อเป็นการลงทุนระยะยาวเท่านั้น
ในด้านการดูแลข้อมูลภายในที่อาจจะมีผลกระทบต่อการเคลื่อนไหวของราคาหุ้น
มีการจำกัดการรับรู้ข้อมูลให้อยู่ในขอบเขตเฉพาะผู้ที่มีส่วนเกี่ยวข้องเท่านั้น
และผู้ที่เกี่ยวข้องดังกล่าวก็อยู่ในรายชื่อพนักงานบริษัทที่ต้องรายงานการเปลี่ยนแปลงการถือครองหลักทรัพย์ทุกครั้งที่มีรายการต่อคณะกรรมการกำกับหลักทรัพย์และตลาดหลักทรัพย์
(กลต.)

6.  หลักการดูแลกิจการที่ดี

บริษัทฯ กำหนดแนวทางการกำกับดูแลกิจการ ซึ่งเป็นไปตามหลักการกำกับดูแลกิจการที่ดี 15 ข้อ
ของตลาดหลักทรัพย์แห่งประเทศไทย โดยมีรายละเอียดดังนี้

  1. นโยบายเกี่ยวกับการกำกับดูแลกิจการ

คณะกรรมการบริษัทฯ ตระหนักถึงความสำคัญของกระบวนการกำกับดูแลกิจการที่ดี
ด้วยการบริหารจัดการธุรกิจอย่างมีประสิทธิภาพและประสิทธิผลเป็นธรรมต่อผู้มีส่วนได้เสียและผู้เกี่ยวข้องทุกฝ่าย
ด้วยความความโปร่งใส พัฒนาขีดความสามารถในการแข่งขันของบริษัทฯ
และเพิ่มความเชื่อมั่นให้แก่ผู้ถือหุ้น ผู้ลงทุนและผู้เกี่ยวข้องทุกฝ่าย
ด้วยการถือแนวทางปฏิบัติในการกำกับดูแลที่ดีของบริษัทฯ
บริษัทจึงกำหนดนโยบายสนับสนุนการกำกับดูแลกิจการ โดยครอบคลุมหลักสำคัญ ดังนี้

-   การปฏิบัติต่อผู้มีส่วนได้เสียอย่างเท่าเทียมกัน เป็นธรรมต่อทุกฝ่าย

-   คณะกรรมการบริษัทบริหารงานด้วยความรอบคอบและระมัดระวัง
    ก่อให้เกิดประสิทธิภาพที่เพียงพอ เพื่อให้เกิดประโยชน์สูงสุดต่อผู้ถือหุ้น

-   การดำเนินงานด้วยความโปร่งใส เปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   การดำเนินธุรกิจโดยคำนึงถึงการควบคุมภายในและบริหารงานที่เหมาะสม

2.  สิทธิของผู้ถือหุ้น

บริษัทฯ ตระหนักเสมอว่า สิ่งที่จะทำให้ผู้ถือหุ้นไว้วางใจ
และมั่นใจในการลงทุนกับธุรกิจของบริษัทคือการมีนโยบายหรือการดำเนินการที่รักษาสิทธิพื้นฐานที่ผู้ถือหุ้นพึงได้รับและความเท่าเทียมกันของผู้ถือหุ้นทุกรายอย่างเป็นธรรมตามที่กฎหมายกำหนด

3.  สิทธิของผู้มีส่วนได้ส่วนเสีย

การเติบโตของบริษัทฯ มาจนถึงสถานะในปัจจุบัน
เกิดจากความร่วมมือสนับสนุนของทุกฝ่ายที่เกี่ยวข้องด้วยดีเสมอ
บริษัทรับรู้และให้ความสำคัญต่อสิทธิของผู้มีส่วนได้เสียทุกกลุ่ม
ไม่ว่าจะเป็นผู้มีส่วนได้เสียภายในซึ่งได้แก่ บุคลากร พนักงานและผู้บริหารของบริษัทและบริษัทย่อย
หรือผู้มีส่วนได้เสียภายนอก ซึ่งได้แก่ผู้ร่วมค้าทั้งในรูปของผู้ที่เกี่ยวข้องทางด้านวัตถุดิบ
จนถึงกลุ่มลูกค้าเมื่อผลิตเป็นสินค้าสำเร็จรูป สถาบันการเงินต่างๆ ที่ให้ความสนับสนุน
ตลอดจนถึงหน่วยงานของรัฐบาลที่มีการติดต่อประสานงานอย่างใกล้ชิด และในท้ายที่สุดคือ
ผู้ถือหุ้นของบริษัท บริษัทมีความตระหนักดีที่จะต้องรับผิดชอบต่อผู้มีส่วนได้เสียที่กล่าวมา
โดยมีรายละเอียด ดังนี้

  พนักงาน : บริษัท ปฏิบัติต่อพนักงานอย่างเท่าเทียมกัน เป็นธรรม
  จัดให้มีสภาพแวดล้อมการทำงานที่ดีและปลอดภัย และให้ผลตอบแทนที่เหมาะสม

  ลูกค้า : บริษัทใส่ใจและรับผิดชอบต่อลูกค้า ผลิตสินค้าที่มีคุณภาพและมีมาตรฐาน
  ส่งมอบสินค้าตามกำหนดเวลา

  คู่ค้า : บริษัทซื้อสินค้าและบริการจากคู่ค้าตามเงื่อนไขทางการค้า
  และปฏิบัติตามสัญญาข้อตกลงต่อคู่ค้าเสมอ

  สังคมและสิ่งแวดล้อม : บริษัทมีความรับผิดชอบต่อสังคม
  โดยสนับสนุนกิจกรรมชุมชนโดยรอบโรงงาน จัดให้มีการดูแลด้านความปลอดภัย
  และสิ่งแวดล้อมอย่างมีประสิทธิภาพที่สุด

4. การประชุมผู้ถือหุ้น

ในปี 2549 บริษัทฯ มีการประชุมผู้ถือหุ้นทั้งหมด 2 ครั้ง แบ่งเป็นการประชุมสามัญผู้ถือหุ้นประจำปี
2549 จำนวน 1 ครั้ง และวิสามัญ 1 ครั้ง โดยบริษัทฯ ได้จัดส่งหนังสือนัดประชุมพร้อมเอกสาร
ข้อมูล ประกอบการประชุมที่มีรายละเอียดครบถ้วนเพียงพอ
พร้อมทั้งได้นำเสนอผ่านเว็บไซต์ของบริษัทด้วย(www.sritranggroup.com)
เพื่อเปิดโอกาสให้ผู้ถือหุ้นมีเวลาศึกษาข้อมูลดังกล่าวได้อย่างละเอียด นอกจากนั้น
มีการลงประกาศเชิญประชุมในหนังสือพิมพ์รายวัน ติดต่อกันไม่น้อยกว่า 3 วัน
และก่อนวันประชุมไม่น้อยกว่า 3 วัน
เพื่อบอกกล่าวเรียกประชุมผู้ถือหุ้นเป็นการล่วงหน้าเพียงพอสำหรับการเตรียมตัวก่อนมาเข้าร่วมประชุม
ในระหว่างการประชุม
ประธานในที่ประชุมได้เปิดโอกาสให้ผู้ถือหุ้นสอบถามและแสดงความคิดเห็นและข้อเสนอแนะต่างๆ
อย่างเท่าเทียมกัน และได้ตอบคำถามรวมทั้งให้ข้อมูลต่างๆ ตามที่ผู้ถือหุ้นร้องขออย่างครบถ้วน
และหลังจากวันประชุม
บริษัทได้จัดส่งรายงานการประชุมต่อตลาดหลักทรัพย์แห่งประเทศไทยภายระยะเวลาที่กำหนด

นอกจากนี้ บริษัทฯ ยังให้ความสำคัญในการเปิดเผยข้อมูลข่าวสารอื่นๆ อย่างถูกต้อง ครบถ้วน
ทันเวลาและโปร่งใสแก่ผู้ถือหุ้น
โดยมีการเปิดเผยข้อมูลข่าวสารที่มีสาระสำคัญอย่างสม่ำเสมอและมีนโยบายการจ่ายเงินปันผลที่เพียงพอเหมาะสมกับการดำเนินงานของบริษัทและเศรษฐกิจโดยรวม

  5. ภาวะผู้นำและวิสัยทัศน์

คณะกรรมการบริษัทฯ มีส่วนร่วมในการกำหนดนโยบาย ภารกิจ เป้าหมาย
และแผนการดำเนินธุรกิจของบริษัทฯ ในแต่ละปี
ตลอดจนกำกับดูแลติดตามผลการดำเนินงานของบุคลากรอย่างต่อเนื่องเพื่อให้เป็นไปตามแผนงานที่ได้กำหนดไว้อย่างมีประสิทธิภาพและประสิทธิผล
นำมาซึ่งมูลค่าให้กับบริษัทฯ และความมั่นคงสูงสุดต่อผู้ถือหุ้น
โดยทั่วไปคณะกรรมการจะมีการจัดประชุมเพื่อกำหนดนโยบาย แผนงาน
และงบประมาณของปีถัดไปในช่วงเดือนธันวาคมของทุกปี

6.  ความขัดแย้งของผลประโยชน์

คณะกรรมการบริษัทฯ
ตระหนักถึงความสำคัญของรายการที่มีความขัดแย้งทางผลประโยชน์และรายการที่เกี่ยวโยงกัน
คณะกรรมการจึงได้พิจารณาความเหมาะสมอย่างรอบคอบทุกครั้ง และสม่ำเสมอ
เพื่อประโยชน์ต่อผู้ถือหุ้นและบริษัทโดยรวมเป็นสำคัญ
บริษัทปฏิบัติตามกฎเกณฑ์ของคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทยอย่างเคร่งครัด
และบริษัทฯ ยังเปิดเผยโครงสร้างการถือหุ้นของบริษัทไว้ในรายงานประจำปีอย่างชัดเจน
รวมทั้งเปิดเผยการถือหุ้นของคณะกรรมการบริษัทอย่างครบถ้วน

อนึ่ง หากกรรมการและเจ้าหน้าที่บริหารของบริษัทฯ ซื้อ ขาย โอน หรือรับโอนหลักทรัพย์ของบริษัทฯ
จะต้องรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
(กลต.) ภายใน 3 วันทำการนับจากวันที่มีการซื้อ ขาย โอน รับโอน
เว้นแต่การเปลี่ยนแปลงการถือหลักทรัพย์ดังกล่าวเป็นผลมาจากการใช้สิทธิซื้อหุ้นตามจำนวนหุ้นที่ถืออยู่
หรือเป็นผลมาจากการใช้ตามหลักทรัพย์แปลงสภาพ หรือเป็นการได้มาโดยทางมรดก

7.  จริยธรรมทางธุรกิจ

บริษัทฯ ได้มีกฎข้อบังคับของบริษัท ที่บุคลากรในทุกระดับยึดถือและพึงปฏิบัติ
เพื่อให้การปฏิบัติหน้าที่ตามภารกิจของบริษัทดำเนินไปอย่างสุจริต
ภายใต้ขอบเขตกฎหมายและมีจริยธรรมต่อทุกหน่วยงานและผู้เกี่ยวข้องหรือผู้ที่มีส่วนได้เสียจากการสัมพันธ์กับบริษัท
ในลักษณะที่มีความเท่าเทียมกัน
นอกจากนั้นวัฒนธรรมองค์กรของบริษัทที่ได้กำหนดและพัฒนาปฏิบัติอย่างต่อเนื่องของบุคลากรในองค์กร
เป็นปัจจัยหลักที่มีอยู่ในสำนึกหน้าที่ของพนักงานทุกระดับ และบริษัทได้มีการติดต่อสื่อสารแนวทาง
กฎระเบียบปฏิบัติอย่างมีจรรยาบรรณถ่ายทอดให้กับบุคลากรอย่างสม่ำเสมอ

8.  การถ่วงดุลของกรรมการที่ไม่เป็นผู้บริหาร

กรรมการที่เป็นผู้บริหารมี 8 ท่าน และกรรมการที่ไม่ได้เป็นผู้บริหารและเป็นกรรมการอิสระ 3 ท่าน
นับเป็นการถ่วงดุลของกรรมการที่ไม่เป็นผู้บริหารในระดับหนึ่ง ตามรายละเอียด
ภายใต้หัวข้อผู้บริหาร

9.  การรวมหรือแยกตำแหน่ง
    กรรมการที่เป็นผู้บริหาร 5 ท่าน
    มีความสัมพันธ์กันและเป็นหนึ่งในกลุ่มผู้ถือหุ้นใหญ่ของบริษัทฯนอกจากนี้
    คณะกรรมการตรวจสอบได้ทำหน้าที่ในการสอบทานงานของฝ่ายบริหารที่ได้ดำเนินการตามแผนงานประจำปี

10. ค่าตอบแทนกรรมการและผู้บริหาร

บริษัทฯ ไม่มีคณะกรรมการพิจารณาผลตอบแทนให้แก่ผู้บริหารระดับสูง บริษัทฯ
ได้มีการกำหนดนโยบายค่าตอบแทนกรรมการและผู้บริหาร ให้อยู่ในระดับเดียวกับอุตสาหกรรม
และอยู่ในระดับที่รักษาบุคลากรของบริษัทฯ ให้ปฏิบัติงานอย่างมีประสิทธิภาพ
และรักษาไว้ซึ่งผลประโยชน์สูงสุดแก่องค์กร โดยอยู่ภายใต้การพิจารณาของกรรมการผู้จัดการ
และคณะกรรมการบริษัท ค่าตอบแทนกรรมการปีนี้เท่ากับปีที่ผ่านมา คือ กรรมการ 8 ท่านรวม
1,728,000 บาท

11. การประชุมคณะกรรมการ

คณะกรรมการมีกำหนดประชุมเป็นปกติตามรอบระยะเวลาความเหมาะสมของสถานการณ์
การดำเนินธุรกิจที่มีการเคลื่อนไหวอย่างต่อเนื่อง
เลขานุการกรรมการผู้จัดการร่วมกับผู้จัดการฝ่ายทรัพยากรมนุษย์
เป็นผู้รับผิดชอบในการเตรียมการประชุม วาระการประชุม
ตลอดจนถึงข้อมูลอื่นที่เกี่ยวข้องให้กับผู้เกี่ยวข้องทุกรายในการประชุมครั้งนั้นเป็นการล่วงหน้า
ผ่านทางระบบการสื่อสารภายในอินทราเน็ต และ/หรือสื่อเอกสารอื่น นอกเหนือจากนั้น
คณะกรรมการบริษัทในฐานะผู้บริหารยังได้เข้าร่วมประชุมกับฝ่ายจัดการของทุกสายผลิตภัณฑ์
ในการประชุมรายเดือน/รายไตรมาส เพื่อติดตามผลการดำเนินงาน
รับทราบปัญหาหรือข้อแก้ไขต่างๆ
ที่ต้องปรับเปลี่ยนตามความเหมาะสมของสถานการณ์แวดล้อมอย่างรวดเร็ว

ในปี 2549 คณะกรรมการบริษัทฯ มีการประชุมจำนวนทั้งหมด 14 ครั้ง
การเข้าร่วมประชุมของคณะกรรมการบริษัทฯ แต่ละท่านสรุปได้ดังนี้

+---------------------+--------------------------+---------------------+
| ชื่อ                  | ตำแหน่ง                   | ประชุมคณะกรรมการบริษัท |
|                     |                          |                     |
|                     |                          | ปี 2549 รวม 14 ครั้ง   |
+=====================+==========================+=====================+
| 1. นายสมหวัง         | ประธานกรรมการ            | 14/14               |
| สินเจริญกุล            |                          |                     |
+---------------------+--------------------------+---------------------+
| 2. นายประสิทธิ์        | รองประธานกรรมการ         | 14/14               |
| พาณิชย์กุล             |                          |                     |
+---------------------+--------------------------+---------------------+
| 3. นายไวยวุฒิ         | กรรมการผู้จัดการใหญ่         | 14/14               |
| สินเจริญกุล            |                          |                     |
+---------------------+--------------------------+---------------------+
| 4. นายไชยยศ         | กรรมการ                  | 13/14               |
| สินเจริญกุล            |                          |                     |
+---------------------+--------------------------+---------------------+
| 5. นายพวง           | กรรมการ                  | 14/14               |
| เชิดเกียรติกำจาย       |                          |                     |
+---------------------+--------------------------+---------------------+
| 6. นางพร้อมสุข        | กรรมการ                  | 13/14               |
| สินเจริญกุล            |                          |                     |
+---------------------+--------------------------+---------------------+
| 7. นายอนันต์          | กรรมการ                  | 14/14               |
| พฤกษานุศักดิ์           |                          |                     |
+---------------------+--------------------------+---------------------+
| 8. นายกิติชัย สินเจริญกุล | กรรมการ                  | 14/14               |
+---------------------+--------------------------+---------------------+
| 9. นายสุกิจ อัถโถปกรณ์  | ประธานกรรมการตรวจสอบ     | 8/14                |
|                     | และกรรมการอิสระ           |                     |
+---------------------+--------------------------+---------------------+
| 10. นายประกอบ       | กรรม                     | 8/14                |
| วิศิษฐ์กิจการ           | การตรวจสอบและกรรมการอิสระ |                     |
+---------------------+--------------------------+---------------------+
| 11. นายเกรียง        | กรรม                     | 8/14                |
| ยรรยงดิลก            | การตรวจสอบและกรรมการอิสระ |                     |
+---------------------+--------------------------+---------------------+

12. คณะอนุกรรมการ

ตามรายละเอียด ภายใต้หัวข้อการจัดการ โครงสร้างการจัดการ อำนาจ
และหน้าที่คณะกรรมการตรวจสอบ

13. ระบบการควบคุมและการตรวจสอบภายใน

บริษัทมีการแบ่งแยกหน้าที่ผู้ปฏิบัติงาน ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและการตรวจสอบระหว่างกันอย่างเหมาะสม นอกจากนี้
บริษัทได้ให้ความสำคัญและสนับสนุนงานตรวจสอบและประเด็นที่ตรวจพบ

14. รายงานคณะกรรมการ

คณะกรรมการบริษัท มีความเข้าใจเป็นอย่างดีถึง ความรับผิดชอบ
การรักษาสถานะความน่าเชื่อถือต่อสาธารณชนหรือผู้ที่มีส่วนเกี่ยวข้องกับกิจกรรมของบริษัท
คณะกรรมการบริษัทเป็นผู้รับผิดชอบต่อรายงานทางการเงินของบริษัทฯ ที่จัดขึ้น
โดยมอบหมายให้หน่วยงานที่รับผิดชอบ จัดทำงบการเงินที่ถูกต้องและครบถ้วนด้วย
ภายใต้มาตรฐานการบัญชีที่รับรองทั่วไปในประเทศไทย
และเป็นไปตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย
มีการใช้ดุลยพินิจอย่างระมัดระวังและรอบคอบ
เพื่อให้รายงานทางการเงินของบริษัทมีเพียงพอต่อการพิจารณาฐานะทางการเงินและผลการดำเนินงานของบริษัทฯ

คณะกรรมการบริษัทได้ให้ความสำคัญต่อระบบการควบคุมภายใน เพื่อให้มีความมั่นใจได้ว่า
การดำเนินงานของบริษัทสามารถดำเนินงานไปได้อย่างมีประสิทธิภาพ
ปราศจากโอกาสที่ก่อให้เกิดการทุจริตหรือการดำเนินงานใดที่ผิดปกติอย่างมีสาระสำคัญ
นอกเหนือจากเป้าหมายดังกล่าวข้างต้นแล้ว หน่วยงานตรวจสอบภายในของบริษัทฯ
ได้รับมอบหมายนโยบายการตรวจสอบแบบสร้างสรรค์ คือ สามารถเสนอแนะ ข้อคิดเห็นต่างๆ
ที่เห็นว่าจะทำให้การดำเนินงานของหน่วยงานดังกล่าวมีประสิทธิภาพเพิ่มมากขึ้น
และคณะกรรมการตรวจสอบของบริษัทซึ่งประกอบด้วย กรรมการอิสระและไม่เป็นผู้บริหาร
เป็นผู้รับผิดชอบในการสอบทานดูแลบริษัท ให้มีระบบการควบคุมภายในที่เพียงพอ
มีความครบถ้วนของข้อมูลรายงานทางการเงินที่ถูกต้อง ครบถ้วน เป็นที่เชื่อถือได้

15. ความสัมพันธ์กับผู้ลงทุน

คณะกรรมการของบริษัทได้ให้ความสำคัญต่อการเปิดเผยข้อมูลของบริษัท
โดยเป็นการเปิดเผยข้อมูลที่ถูกต้องครบถ้วน ทั้งในรายงานข้อมูลทางการเงินและข้อมูลทั่วไป
โดยมีการปฏิบัติตามระเบียบข้อบังคับของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
(กลต.) เสมอมา โดยการเผยแพร่ข้อมูลกิจกรรมต่างๆ
ของบริษัทผ่านช่องทางและสื่อการเผยแพร่ของตลาดหลักทรัพย์แห่งประเทศไทย
นอกจากนั้นสำนักงานสาขากรุงเทพฯ ได้รับมอบหมายให้ทำหน้าที่ติดต่อสื่อสารกับผู้ลงทุนทุกสถาบัน
ผู้ถือหุ้น บริษัทหลักทรัพย์หรือนักวิเคราะห์ และภาครัฐที่เกี่ยวข้อง
ซึ่งสามารถติดต่อกับส่วนนักลงทุนสัมพันธ์ สำนักงานสาขากรุงเทพฯ ตามหมายเลข โทรศัพท์
0-2259-2964-71 ต่อ 25 - 27 โทรสาร 0-2259-2958 หรือที่ เว็บไซต์
www.sritranggroup.com